Rolandus Bonaparte

Rolandus Neapolio Bonaparte, sextus princeps Canino et Musignano (natus clara familia Bonaparte 
Lutetiae die 19 Maii 1858; ibidem mortuus die 14 Aprilis 1924) fuit scriptor,naturae studiosus,
anthropologus et botanista Francicus. Siglum scientificum eius est Bonap. 
Discipulus in Schola militari Sancti Cyrus erat. Die 18 Novembris 1880 in matrimonium duxit Lutetiae Mariam-Felicem Blanc, filiam viri argentarii et aleatorii possessoris Francisci Blanc. Matrimonio ei, quod valde felix fuisse videtur, Maria Bonaparte orta est. Ea psychoanalysis perita fuit, quae anno 1907 principi Graeciae Georgio nupsit. 

Uxor autem paulo post partum phthisi mortua ei fortunas maximas reliquit. Itaque Rolandus multas expeditiones in Africam, Asiam et Americam parare atque instituere potuit. In villa sua Parisiensi ad stratam Avenue d'Iéna n° 10 sita collectiones scientificas tenebat; ibi herbarium totius mundi maximum videri potuit. Quod post mortem Societas geographiae, cuius praeses Rolandus fuerat, accepit. Anno 1919 autem praefuit Societati botanicae Francicae.

 Tituli et honores 
 Officier de la Légion d'honneur (Legionis honoris)
 1895: membrum apud Societatem Philosophicam Americanam"Member History: Roland Bonaparte"
 1910–1924: praeses Societatis geographicae
 1919: membrum Academiae Scientiarum Francicae  
 1922–1924: praeses Unionis geographicae internationalis 
 Montes Transantarctici cacumen Mount Bonaparte habent, quod indagator Britannicus Ernestus Shackleton pro Bonaparte nominavit. 
 in Subantarctica in Insula Antverpiae explorator Francicus Ioannes Baptista Charcot fretum quoddam pro Bonaparte nuncupavit (Bonaparte Point)

 Opera selecta 
 1884 Les Habitants de Suriname, notes recueillies à l'Exposition coloniale d'Amsterdam en 1883 
 1885 Les Derniers voyages des Néerlandais à la Nouvelle-Guinée 
 1890 Le Premier établissement des Néerlandais à Maurice 
 1891 Une Excursion en Corse 
Bibliographia
France Duclos, « Un collectionneur, sa bibliothèque et la Société de géographie : Roland Bonaparte (1858-1924) », dans Acta geographica, n°107, 1996.
Gérard Joly, « Bonaparte (Prince Roland) », in Dictionnaire biographique de géographes français du XXe siècle, aujourd'hui disparus, PRODIG, Paris, hors-série Grafigéo, 2013, p. 39 (ISBN 9782901560838).
R. Verneau, « Le Prince Roland Bonaparte », Journal de la Société des améicanistes, vol. 16,‎ 1924, p. 389-394
Nexus externi
Bonaparte in catalogo Gothensi
Notae


Roland-Napoleon Bonaparte 
Categoria:Auctores Francogallici 
Categoria:Nati 1858 
Categoria:Mortui 1924
Categoria:Anthropologi Franciae
Categoria:Botanistae Franciae